I januar 1790 fremlagde han "Report on the Public Credit" (rapport om statens kredit)<ref>[http://www.wwnorton.com/college/history/archive/resources/documents/ch08_02.htm The First Report on Public Credit by Alexander Hamilton (1789)<!-- Bot genereret titel -->]</ref>. Det var en milepæl i USA's finansielle historie og markerede slutningen på en årrække med dårlig finanspolitik og misligholdelse af gæld, som havde ødelagt USA's kreditværdighed. Hemmeligheden ved den britiske økonomiske overlegenhed og dette lands stabile styre var, ifølge Hamilton, Storbritanniens greb om sine finanser. [[James Madison]] og [[Thomas Jefferson]] var stærkt imod Hamiltons finansielle planer. De argumenterede med, at en bank var i strid med forfatningen, at de oprindelige kreditorer ofte solgte deres gældsbreve, og at de nye ejere, som for det meste boede i Nordstaterne, ikke havde krav på at få dem indfriet. Hamilton svarede med, at de rige og mægtige mænd i hver stat, som ejede statslige gældsbreve, ville være loyale over for den nationale regering. Uden denne loyalitet risikerede den nye nation ikke at kunne få tilstrækkelig kredit i mulige fremtidige krige. Efter seks måneder med uforsonlig debat mødtes Hamilton, Jefferson og Madison og udarbejdede et kompromis <ref>[http://www.gwu.edu/~ffcp/exhibit/p14/ The Compromise of 1790]</ref>. USA`s hovedstad skulle flyttes fra New York City til [[Philadelphia]] i ti år, derefter etableres permanent i det, som senere skulle kaldes [[Washington, DC|Washington DC]] (District of Columbia). Med dette ville Hamiltons finansforslag kunne godtages.
Politik Historie